भारतीय अंतरिक्ष कार्यक्रम
इस दौरान, भारत ने भविष्य में संचार की आवश्यकता एवं दूरसंचार का पूर्वानुमान लगते हुए, उपग्रह के लिए तकनीक का विकास प्रारम्भ कर दिया। भारत की अंतरिक्ष में प्रथम यात्रा १९७५ में रूस के सहयोग से इसके कृत्रिम उपग्रह आर्यभट्ट के प्रक्षेपण से शुरू हुयी। १९७९ तक, नव-स्थापित द्वितीय प्रक्षेपण स्थल सतीश धवन अंतरिक्ष केन्द्र से एस.एल.वी. प्रक्षेपण के लिए तैयार हो चुका था। द्वितीय स्तरीय असफलता की वजह से इसका १९७९ में प्रथम प्रक्षेपण सफल नहीं हो पाया था। १९८० तक इस समस्या का निवारण कर लिया गया। भारत का देश में प्रथम निर्मित कृत्रिम उपग्रह रोहिणी-प्रथम प्रक्षेपित किया गया।
सतीश धवन अंतरिक्ष केंद्र द्वितीय लांच पैड
पैड से पहला लॉन्च 5 मई 2005 को हुआ था। यह एक ध्रुवीय उपग्रह प्रक्षेपण यान का था जिसमें कार्टोसेट-1 और हैमसैट उपग्रह थे। 2016 तक, 9 पीएसएलवी (सभी सफल) और 6 जीएसएलवी (2 सफलता, 1 आंशिक सफलता और 3 विफलताएं) यहां से लॉन्च हुए। भारत का पहला चंद्र मिशन, चंद्रयान 22 अक्टूबर 2008 को इसी लॉन्च पैड से लॉन्च किया गया था। इस लॉन्च पैड का सबसे हालिया प्रक्षेपण 5 जून 2017 को जीएसएलवी डी1 का था।